Greek Legal Document

Category: 265

Content:
6. ΝΟΜΟΣ υπ’ αριθ. 788 της 7/16 Οκτ. 1943 Περί ρυθμίσεως ζητημάτων τινών αφορώντων την διοίκησιν του Ελληνικού Ερυθρού Σταυρού. Άρθρ.1-2.(Αναφέρονται εις τα καταργηθέντα ως προς τον Ερυθρόν Σταυρόν Ν. Δ. 289/1941 και 579/1941). Άρθρ.3.- (Προσωρινής ισχύος). Άρθρ.4.-Προς επίτευξιν συντονισμού Νομικά Πρόσωπα Δημοσίου ή Ιδιωτικού Δικαίου επιδιώκοντα παρεμφερείς σκοπούς προς τους του Ελληνικού Ερυθρού Σταυρού, δύνανται δι’ αποφάσεων των Διοικήσεών των να συγχωνεύωνται μετά του Ελληνικού Ερυθρού Σταυρού ή να υπάγωνται υπό την ανωτέραν Διοίκησιν, εποπτείαν και έλεγχον του Κεντρικού Διοικητικού Συμβουλίου αυτού. Δι’ αποφάσεων του Κεντρικού Διοικητικού Συμβουλίου θα ορίζηται πάσα λεπτομέρεια αφορώσα κατά τα άνω την συγχώνευσιν ή τον τρόπον της ασκήσεως της ανωτέρας διοικήσεως Εποπτείας ή Ελέγχου. Άρθρ.5.-Ο παρών Νόμος συντακτικού χαρακτήρος ισχύει από της δημοσιεύσεώς του εν τη Εφημερίδι της Κυβερνήσεως. 514 34.Β.ζ.5-6 Ελληνικός Ερυθρός Σταυρός